เรื่องร้องเรียน (เสียงรบกวน,ร้องเรียน) วันที่ 2023-09-01 15:59:42 — แขวงลำต้อยติ่ง เขตหนองจอก กรุงเทพมหานคร
เปิดเพลงเสียงดังรบกวนซ้ำซาก ตอนนี้วันที่ 1 กันยายน 2566 มีการเปิดเพลงเสียงดังรบกวน จนตอนนี้ 22:34น. ยังไม่หยุดเปิดเพลง ช่วงเช้าของวันที่ 1 กันยายน 2566 ก็เปิดเพลงตั้งแต่7:00น. เคยแจ้งไปหลายครั้งแต่ก็กลับมาเปิดอีกทุกครั้ง สร้างความเดือดร้อนรำคาญใจเนื่องจากทำงานฟรีแลนซ์ต้องทำงานที่บ้านไม่มีสมาธ ปัญหานี้มีมายาวนานตั้งแต่ปี2564 จนปัจจุบันปี2566 ราวๆ2ปี ไม่มีหน่วยงานไหนที่จะสามารถแก้ไขได้ ก่อนหน้านี้สัก2-3เดือนจุดนี้ก็เปิดเพลงกินเลี้ยงเสียงดังจนถึงตี1 บ้านต้นเรื่องให้เหตุผลกับตำรวจสน.ลำผักชีว่าขออนุญาตจากเขตหนองจอกมาแล้ว มีใบขออนุญาตใช้เสียง ข้าพเจ้าจึงแจ้งกับตำรวจสน.ลำผักชีว่า การขออนุญาตนั้นจะใช้เสียงได้ไม่เกิน22:30น.และต้องไม่เป็นเสียงดังรบกวนการใช้ชีวิตปกติของบุคคลทั่วไป หากเกิน22:30น.จะต้องควบคุมเสียงให้อยู่ภายในเคหะสถานเท่านั้น จากนั้นข้าพเจ้าได้โดนบ้านต้นทางถามถึงที่อยู่อาศัยของข้าพเจ้าว่าอยู่ตรงไหน และบ้านต้นทางพูดตำหนิข้าพเจ้าให้ตำรวจสายตรวจฟัง แต่ทางตำรวจสายตรวจพูดว่า "ผมมาทำตามหน้าที่ เบาลงหน่อยครับ" (ข้าพเจ้ามีคลิปเสียงสนทนาทั้งหมด) ทุกๆครั้งที่ข้าพเจ้าแจ้งเรื่องราวดังกล่าว ข้าพเจ้าได้เก็บบันทึกการสนทนาไว้ทั้งหมดตั้งแต่ปี2564 จนถึงปัจจุบัน รวมถึงคลิปหลักฐานที่บ้านต้นทางเปิดเพลงดังข้าพเจ้าได้อัดวิดิโอไว้ รบกวนดำเนินการขั้นเด็ดขาดกับบุคคลประเภทที่ละเมิดสิทธิ์คนอื่นสักที ข้าพเจ้าแก้ปัญหาด้วยตนเองจนสุดความสามารถและปัญหาดังกล่าวมันไม่ใช่ความผิดของข้าพเจ้าเพราะข้าพเจ้าใช้ชีวิตปกติไม่เคยกระทำการละเมิดสิทธิใคร ข้าพเจ้าก็หวังว่าบ้านต้นเรื่องก็ควรเคารพสิทธิของข้าพเจ้าเช่นกัน ข้าพเจ้าแจ้งเรื่องทางฟองดูว์ไว้และข้าพเจ้าจะแจ้งเป็นจดหมายเปิดผนึกพร้อมหลักฐานทั้งหมดถึง ส.ส. เขตให้ทราบถึงปัญหานี้ เพื่อจะได้จัดการขั้นเด็ดขาดให้จบสักที ระยะเวลา2ปีที่ผ่านมาเดือดร้อนมาก รบกวนการใช้ชีวิตประจำวันและเสียสุขภาพจิตมาก